
Nr  7173 /28.09 2026                                                                                                               

                                                                                                             APROBAT,
                                                                                                           Manager 
                                                                                                          

ANUNȚ

   Spitalul Orășenesc Urlați organizează concurs de recrutare pentru un post unic  ingrijitoare, pe perioadă determinată, norma intreagă pana la revenirea pe post a titularului, în conformitate cu prevederile H.G. nr.1336/28.10.2022 cu modificările și completările ulterioare  și Art.VII,( posturi unice) din OUG nr.156/2024 privind unele masuri fiscal-bugetare in domeniul cheltuielilor publice pentru fundamentarea bugetului general consolidat pe anul 2025, astfel: :
-1 post unic de Ingijitoare, durată determinată, normă intreagă in cadrul Ambulatoriului integrat, din cadrul  Spitalului Orășenesc Urlați, punct de lucru, str.Mihai Eminescu, nr.1.
Concursul constă în următoarele etape succesive; selecția dosarelor de inscriere; proba scrisă și/sau proba practică; interviul.
 Condiții de desfășurare a concursului:
l.Ultima zi pentru depunerea dosarelor de inscriere este 05.10.2026, ora 16,30; 
2.Data și ora organizării probei scrise: 12.10.2026, ora 10:00;
3.Data și ora interviului: 16.10.2026, ora 10,00;
4.Locul depunerii dosarelor și al organizării probelor de concurs: Spitalul Orășenesc Urlați, Orașul Urlați, strada Independenței, nr.52.

Calendarul estimativ de desfășurare al concursului
	Data-limită până la care se pot depune dosarele de concurs
	05.10.2026 ora 16:30

	Data selecției de dosare
	06.10.2026

	Data afișării rezultatului selecției de dosare
	07.10.2026

	Data-limită de depunere a contestațiilor privind rezultatul selecției de dosare
	08.10.2026

	Data afișării rezultatelor contestațiilor privind selecția de dosare
	                09.10.2026

	Data probei scrise
	12.10.2026 ora 10:00

	Data afișării rezultatului probei scrise
	13.10.2026

	Data-limită de depunere a contestațiilor privind rezultatul probei scrise
	                 14.10.2026

	Data afișării rezultatului contestațiilor privind proba scrisă
	15.10.2026

	Data interviului si/sau proba practica
	16.10.2026 ora 10:00

	Data afișării rezultatului interviului
	19.10.2026

	Data-limită de depunerea contestațiilor privind rezultatul interviului
	20.10.2026

	Data afișării rezultatului contestațiilor privind interviul
	[bookmark: _GoBack]                 21.10.2026

	Data afișării rezultatului final al concursului
	22.10.2026



Condiții generale, conform H.G. nr.1336/28.10.2022
Poate ocupa un post vacant sau temporar vacant persoana care îndeplineşte condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare: 
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h). 
 Condiții specifice de participare la concurs pentru postul unic contractual  vacant de Ingrijitoare
Condiţiile specifice pe care trebuie să le îndeplinească persoana care participă la concursul pentru ocuparea unui post  temporar vacant se stabilesc, pe baza fişei postului, la propunerea conducătorilor structurilor în care se află funcţia  temporar vacantă, după caz, conform ştatului de funcţii.
 Condiții specifice:
   - nivel de studii- medii/gimnaziale,
   -diplomă/certificat de absolvire a cursului de instruire privind însușirea noțiunilor fundamentale de igienă
  -vechime: minim 6 luni vechime în activitate ,
   -abilități,calități și aptitudini necesare:îndemânare și abilitate,capacitatea de organizare a muncii,disciplină și punctualitate,
 

Dosarul de înscriere la concurs va cuprinde următoarele documente:

1.Pentru înscrierea la concurs candidaţii vor prezenta un dosar care va conţine următoarele documente:
a) formular de înscriere la concurs, conform modelului prevăzut la anexa nr. 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european. 
(2) Modelul orientativ al adeverinţei menţionate la alin. (1) lit. e) este prevăzut în anexa nr. 3.
(3) Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
(4) Copiile de pe actele prevăzute la alin. (1) lit. b) - e), precum şi copia certificatului de încadrare într-un grad de handicap prevăzut la alin. (3) se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
(5) Documentul prevăzut la alin. (1) lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la alin. (1) lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.
(6) Documentul prevăzut la alin. (1) lit. h) poate fi solicitat şi de către autoritatea sau instituţia publică organizatoare a concursului, cu acordul persoanei verificate, potrivit legii.
(7) În funcţie de decizia conducătorului autorităţii sau instituţiei publice, dosarele de concurs se depun la compartimentul resurse umane sau, după caz, la compartimentul care asigură organizarea şi desfăşurarea concursului sau pot fi transmise de candidaţi prin Poşta Română, serviciul de curierat rapid, poşta electronică sau platformele informatice ale autorităţilor sau instituţiilor publice înăuntrul termenului prevăzut la art. 34.
(8) În situaţia în care candidaţii transmit dosarele de concurs prin Poşta Română, serviciul de curierat rapid, poşta electronică sau platformele informatice ale instituţiilor sau autorităţilor publice, candidaţii primesc codul unic de identificare la o adresă de e-mail comunicată de către aceştia şi au obligaţia de a se prezenta la secretarul comisiei de concurs cu documentele prevăzute la alin. (1) lit. b) - e) în original, pentru certificarea acestora, pe tot parcursul desfăşurării concursului, dar nu mai târziu de data şi ora organizării probei scrise/practice, după caz, sub sancţiunea neemiterii actului administrativ de angajare.
(9) Transmiterea documentelor prin poşta electronică sau prin platformele informatice ale autorităţilor sau instituţiilor publice se realizează în format .pdf cu volum maxim de 1 MB, documentele fiind acceptate doar în formă lizibilă.
(10) Nerespectarea prevederilor alin. (7) şi (9), după caz, conduce la respingerea candidatului.
(11) Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.
       În cazul documentului prevăzut la lit. f), candidatul declarat admis la selecția dosarelor, care a depus la înscriere o declarație pe propria răspundere că nu are antecedente penale, are obligația de a completa dosarul de concurs cu originalul cazierului judiciar, cel mai târziu până la data desfășurării primei probe a concursului.
       Actele prevăzute la alin.1 lit. b)-d) vor fi prezentate și în original în vederea verificării conformității copiilor cu acestea.
      Verificarea identității candidaților, înainte de începerea probei scrise, se va face numai pe baza buletinului de identitate sau a cărții de identitate.
În cazul nepromovării concursului se vor elibera, pe baza unei cereri adresate conducerii, numai documentele depuse în original. 
   Depunerea corectă și completă a documentației din dosarul de concurs revine candidatului.
   Dosarele depuse după termenul de depunere vor fi respinse
     Verificarea identității candidaților înainte de începerea probei scrise, se va face numai pe baza buletinului de identitate sau a cărții de identitate.
    După verificarea identității candidaților, iesirea din sala a acestora atrage eliminarea din concurs, cu exceptia situatiilor de urgență în care acestia pot fi însoțiți de către unul dintre membrii comisiei de concurs sau de către persoanele care asigură supravegherea.
    Proba scrisă consta în redactarea unei lucrări si/sau în rezolvarea unor teste-grilă.
    Prin proba scrisă se testează cunoștințele teoretice necesare ocupării postului pentru care se organizează concursul.
   Subiectele pentru proba scrisa se stabilesc pe baza bibliografiei și a tematicii de concurs, astfel încat să reflecte capacitatea de analiza si sinteza a candidatilor, în concordanșă cu nivelul si specificul postului pentru care se organizează concursul.
   În cazul unui număr mare de candidati înscriși, concursul pentru ocuparea unui post vacant sau temporar vacant se desfășoară în mai multe sesiuni, pe baza bibliografiei si a tematicii de concurs..                       Durata probei scrise se stabilește de comisia de concurs în funcție de gradul de dificultate si complexitate al subiectelor, dar nu poate depăși 3 ore.
    După ora stabilita pentru începerea probei scrise este interzis accesul candidatilor care intarzie sau al oricarei alte persoane, in afara membrilor comisiei de concurs, precum si a secretarului de concurs.
   În sala în care are loc concursul, pe toată perioada derulării acestuia, inclusiv a formalităților prealabile și a celor ulterioare finalizarii probei, candidaților nu le este permisă deținerea sau folosirea vreunei surse de informare sau a telefoanelor mobile ori a altor mijloace de comunicare la distanta. 
   Nerespectarea acestor dispoziții atrage eliminarea candidatului din proba de concurs, situatie în care comisia de concurs elimina candidatul din sala.
    Lucrările se redactează, sub sanctiunea anulării, doar pe hârtia asigurată de unitate, purtând stampila acesteia pe fiecare filă.
    Prima fila, după înscrierea numelui si a prenumelui în coltul din dreapta sus, se lipeste astfel încât datele înscrise să nu poată fi identificate și se aplică stampila unității, cu exceptia situatiei în care există un singur candidat pentru postul vacant, caz în care nu mai exista obligatia sigilarii lucrării. Candidatul are obligatia de a preda comisiei de concurs lucrarea scrisa, respectiv testul-grila, la finalizarea acestora ori la expirarea timpului alocat probei scrise, si sa semneze borderoul întocmit înacest sens.
   Interviul se poate înregistra și audio/video la solicitarea membrilor comisiei de concurs, cu aprobarea președintelui comisiei.
   Înregistrarea video este permisă numai cu acordul scris al candidatilor, obtinut în prealabil, cu respectarea datelor cu caracter personal.
    Pentru fiecare probă a concursului se stabilește un punctaj de maximum 100 de puncte.
    Sunt declarați admiși la proba scrisă candidații care au obținut minimum 50 de puncte.
    Sunt declarați admiși la interviu și/sau proba practică candidații care au obținut mimimum 50 de puncte. 
    Punctajul final se calculează ca medie aritmetică a punctajelor obținute la proba scrisă și/sau proba practică și interviu, după caz. 
    Se consideră admis la concursul pentru ocuparea postului vacant candidatul care a obținut cel mai mare punctaj dintre candidații care au concurat pentru același post, cu condiția ca aceștia să fi obținut punctajul minim necesar.
     La punctaje egale are prioritate candidatul care a obținut punctajul cel mai mare la proba scrisă, iar dacă egalitatea se menține, candidații aflați în această situație vor fi invitați la un nou interviu, în urma căruia comisia de concurs va decide asupra candidatului câștigător. Comunicarea rezultatelor finale ale concursului se face prin afișare la locul desfășurării concursului, cu mențiunea ,,admis’’ sau ,,respins’’.
     Având în vedere prevederile Regulamentului 679/2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (GDPR), unitatea folosește, în toate etapele de desfășurare a concursului, numărul de înregistrare a cererii de înscriere de concurs, ca modalitate de identificare.
      Anunțul de concurs, bibliografia și tematica sunt afișate la avizier și pe site-ul unității www.spitalulurlati.ro.
        Relații suplimentare se obțin de la persoana care asigură secretariatul comisiei de concurs, serviciul resurse umane: telefon 0244.272.518, tasta 8 sau  0751427997, mobil 0729259637
          Dosarele de concurs se depun la Compartimentul RUNOS al Spitalului Orășenesc Urlați,de luni-joi,intre orele 08,00-16,30,iar vineri intre orele 08,00-14,00



Tematica şi bibliografia pentru ocuparea unui post de ÎNGRIJITOARE 


1. Ordinul M.S. nr. 1101/2016 privind aprobarea Normelor de supraveghere, prevenire şi control al infecţiilor asociate asitenţei medicale în unităţile sanitare
 -Definiţia infecţiei nosocomiale; modalitaţi de prevenire; 
-Precauţiuni universale;
-Echipament de protecţie 


2. Ordinul M.S. nr. 1761/2021 privind curăţarea, dezinfecţia şi sterilizarea în unităţile sanitare publice 
- Definiţii: Curăţarea; Dezinfecţia 
-Ordinea operaţiunilor de curăţenie; metode, reguli; 
-Reguli de utilizare a dezinfectantelor; pregătirea soluţiilor antiseptice; 
-Spălarea mainilor; 
-Circuitul lenjeriei;
 -Reguli de intreţinere a ustensilelor de curăţenie



 3. Ordinul M.S. nr. 1226/2012 pentru aprobarea Normelor tehnice privind gestionarea deşeurilor rezultate din activităţi medicale şi a metodologiei de culegere a datelor pentru baza naţională de date privind deşeurile rezultate din activităţi medicale (Capitolul II, III, IV, V, VI, VII).
 -Definiţii;
 -Clasificări 
-Colectarea la locul de producere 
-Ambalarea deşeurilor -Depozitarea temporară
-Transportul 
-Responsabilităţi in domeniul gestionării deşeurilor rezultate din activităţi medicale 



4. Ordinul M.S. nr. 1025/2000 pentru aprobarea Normelor privind serviciile de spălătorie pentru unităţile medicale.
- Colectarea la sursă şi ambalarea lenjeriei; 
- Transportul şi depozitarea lenjeriei murdare;
- Depozitarea şi transportul lenjeriei curate;



5.. Legea nr. 46/2003 - privind drepturile pacientului, cu modificarile si completările ulterioare; 
     -Drepturile pacientului cand primeste ingrijiri medicale,
     -Informarea corecta a pacientului,
     -Confidenrialitatea pacientului.


6. Ordinul ministrului sănătăţii nr. 1410/12.12.2016 privind aplicarea Normelor de aplicare a Legii drepturilor pacientului nr. 46/2003, publicat în Monitorul Oficial al României nr. 1009/15 decembrie 2016.

